Source: http://docplayer.fi/17358815-Kirurgian-poliklinikka-urologian-poliklinikka-infektio-sairaalahygieniayksikko.html
Timestamp: 2017-12-11 12:11:47+00:00
Document Index: 23083272

Matched Legal Cases: ['kko ', 'kko ', 'kko ', 'kko ', 'kko ', 'kko\n', 'kko ', 'kko ', 'kko ', 'kko ']

Kirurgian poliklinikka / urologian poliklinikka Infektio-sairaalahygieniayksikkö - PDF
Download "Kirurgian poliklinikka / urologian poliklinikka Infektio-sairaalahygieniayksikkö"
1 Kirurgian poliklinikka / urologian poliklinikka Infektio-sairaalahygieniayksikkö Ohje henkilökunnalle
2 1 Virtsakatetri on vierasesine ja muodostaa aina infektioriskin, joten katetrin laittamisella tulee olla selkeä peruste. Kertakatetrointi Kertakatetroinnissa virtsarakko tyhjennetään säännöllisesti 1-6 kertaa vuorokaudessa. Kertakatetrointi on aiheellinen aina, kun rakko ei tyhjene kunnolla tai jos rakossa on komplikaatioita huonosta tyhjenemisestä johtuen. Potilaalle voidaan opettaa myös toistokatetrointi, jolloin hän voi itse huolehtia rakkonsa tyhjentämisestä, (itsekatetrointi). Postoperatiivinen virtsaretentio on hyvin yleistä. Leikkauksen jälkeinen virtsaumpi voi johtua monesta seikasta - pitkän anestesian aikana annetut lääkkeet voivat lamata virtsarakon toimintaa tai anestesian aikana annettu nesteytys saattaa aiheuttaa rakon ylitäyttymisen. Varsinkin lantion seudun leikkauksissa rakon ylivenyminen voi johtaa siihen, että rakko ei kykene supistumaan. Kertakatetrointi suoritetaan, ellei potilas ole leikkauksen jälkeen virtsannut 6-8 tuntiin. Rakon täyteyden tarkistus tapahtuu UÄ-laitteella. Kertakatetrina käytetään vedellä liukastettavia kertakäyttökatetreja. Katetripussiin kaadetaan vettä (sairaalassa Aqua - liuos, kotona vesijohtovesi) niin paljon, että katetri kastuu kokonaan. Näin taataan katetrin liukkaus ja siis mahdollisimman vähäinen kitka katetria rakkoon vietäessä. Pääsääntöisesti käytetään suorapäisiä ch Nelaton katetreja. Markkinoilla on saatavana valmiiksi liukastettuja tai liukastusveden sisältäviä katetreja. Katetrointitekniikka - Atraumaattinen tekniikka. - Katetrointi on parempi suorittaa steriilein suojakäsinein, ilman instrumenttia. Käsin katetroitaessa tuntuma virtsaputkeen/-rakkoon on parempi. - Anatomian tuntemus. - Miehillä penis nostetaan ylös ja katetri työnnetään varovasti virtsaputkeen. Odotetaan hetki, jotta sulkijalihakset rentoutuvat supistuksesta ennen katetrin rakkoon menoa. - Naisilla virtsaputken suun sijainti katsotaan jo pesun yhteydessä. Välineet - Pesuun -kertakäyttöiset tehdaspuhtaat käsineet -tehdaspuhtaat pesuvälineet: pesukuppi, taitokset tai sykeröt -pesuneste Aqua - liuos tai NaCl -potilas voi suorittaa itse alapesun pelkällä vedellä, mikäli vointi sallii. - Katetrointiin -vedellä liukastettava kertakäyttökatetri tai liukastusveden sisältävä katetri -aqua - liuos katetrin kostuttamiseen -steriilit suojakäsineet
3 2 Toimenpidekuvaus -Välineet varataan katetroitavan viereen. Katetroija desinfioi kätensä huolellisesti alkoholipitoisella käsihuuhteella, pukee tehdaspuhtaat käsineet käteensä ja pesee virtsaputken suun. Katetroija riisuu käsineet, desinfioi kätensä ja ottaa steriilit suojakäsineet kädessä pakkauspussissa olevan olevan Aqua-liuoksella kostutetun katetrin. Katetri viedään aseptisesti virtsaputkea pitkin rakkoon. Virtsarakko tyhjennetään kerralla virtsankeräysastiaan ja katetri poistetaan. Katetroija desinfioi kätensä riisuttuaan käsineet. Itsekatetrointi - Potilas tai avustaja suorittaa kertakatetroinnin. - Kotona katetri kostutetaan vesijohtovedellä. - Kädet pestään huolellisesti ennen katetrointia, laitoksissa käytetään lisäksi käsihuuhdetta. - Katetrointi suoritetaan paljain käsin. - Alapesu suoritetaan aamuin illoin ja tarvittaessa. Kestokatetrointi Kestokatetrointi on suositeltavaa tilanteissa, joissa esim. diureesin seuraaminen on välttämätöntä. Suuret leikkaukset ja pitkät anestesiat vaativat usein kestokatetrin laittoa rakon ylivenymisen estämiseksi. Myös toistuvissa retentiotilanteissa voi olla tarkoituksenmukaista laittaa kestokatetri. Kestokatetri tulisi poistaa mahdollisimman pian potilaan voinnin kohetessa. Kestokatetroinnissa virtsaputki puudutetaan 2% Xylocain geelillä. Puudutusgeeliä laitetaan hitaasti virtsaputkeen riittävä määrä, miehillä yhteensä 20 ml. Naisilla puudute laitetaan katetrin pinnalle. Lisäksi puudutetta laitetaan virtsaputken suulle ja virtsaputkeen. Kestokatetrin tulisi olla kooltaan mahdollisimman pieni (ch 12-14) ja materiaaliltaan oikeanlainen. Lyhyissä (alle 5 päivää kestävissä) katetrihoidoissa riittää ohuesti silikonoitu latex-katetri, mutta pitkäkestoisissa katetroinneissa materiaalin tulee olla kudosystävällisempää. Siksi käytetään täysin silikonisia katetreita, jotka tulee vaihtaa kolmen kuukauden välein. Ballongin täyttönesteenä 10 % glyseroliliuosta. Jos katetrihoidon tarve jää pysyväksi, suositaan suprapubista katetria. Kestokatetroitaessa katetroijalla voi olla avustaja. Välineet Pesuun - kertakäyttöiset tehdaspuhtaat suojakäsineet - tehdaspuhtaat pesuvälineet: pesukuppi, taitokset tai sykeröt - pesuneste Aqua - liuos tai NaCl - vuoteensuoja, joka toimii samalla välineiden laskualustana: steriili nesteitä läpäisemätön liina.
4 3 Katetrointiin - steriilit suojakäsineet ja steriilit instrumentit. - katetrointi on parempi suorittaa steriilein suojakäsinein, ilman instrumenttia. Käsin katetroitaessa tuntuma virtsaputkeen/-rakkoon on parempi. - kestokatetri - puudutusaine 2% Xylocain - geeli - katetrin ballongin täyttöön ruisku ja täyttöaine tai valmis glyseroliruisku - virtsankeräyspussi ja teline tai hanakorkki - naiselle hefta ja miehelle hefta + kumilenkki katetrin kiinnitykseen. Toimenpidekuvaus Välineet varataan katetroitavan viereen. Katetroija desinfioi huolellisesti kätensä alkoholipitoisella käsihuuhteella. Katetroija laittaa tehdaspuhtaat suojakäsineet käteensä. Avustaja antaa pesuvälineet. Katetroija pesee virtsaputken suun, riisuu käsineet ja desinfioi kätensä. Katetroija laittaa uudestaan käteensä tehdaspuhtaat käsineet, jos katetrointi tapahtuu steriiliä instrumenttia käyttäen tai steriilit käsineet katetroitaessa käsinein. Puudutetta ruiskutetaan 10-20ml virtsaputkeen ja osa katetrin pinnalle. Katetri viedään instrumenttia tai steriiliä käsinettä käyttäen virtsaputkea pitkin rakkoon. Katetri yhdistetään keräyspussiin ja ballongi täytetään, jotta katetri pysyisi rakossa. Katetrin kiinnittämisen ja käsineiden riisumisen jälkeen kädet desinfioidaan. Virtsankeräys pussi tulee sijoittaa rakon tason alapuolelle, eikä pussi saa koskettaa lattiaa. Vaihtoehtoisesti voidaan käyttää myös hanakorkkia päivisin. Kestokatetrointi Ohjeet: Kuvat: Kestokatetroinnissa tarvittavat välineet kerätään valmiiksi. Huolellisen käsien desinfioinnin jälkeen laitetaan käteen kertakäyttöiset suojakäsineet.
5 4 Katetroidessa miestä, peniksestä otetaan kunnollinen ja pitävä ote. Naisella kunnollinen ja pitävä ote häpyhuulista, jotta saadaan hyvä näkyvyys virtsaputken suulle. Pesuun käytetään Aqua - tai NaClliuosta. Pesu tehdään huolellisesti virtsaputken suun ympäriltä usealla eri taitoksella. Virtsaputki puudutetaan 2 % Xylocain puudutegeelillä. Puudutetta laitetaan virtsaputkeen rauhallisesti mäntää painaen. Puudutetta laitetaan ml, tarvittaessa enemmän.
6 5 Puudutteen annetaan vaikuttaa 2-3 min. ennen katetrin laittoa. Puuduteainetta laitetaan myös katetrin pinnalle liukasteeksi. Katetri laitetaan rakkoon tasaisin, rauhallisin ottein steriilisti. Penis taivutetaan ylöspäin potilaan nenää kohti, jolloin katetri liukuu helpommin rakkoon asti. Miehellä katetri laitetaan virtsarakkoon kantaa myöten, jolloin se varmasti on perillä ennen ballongin täyttöä. Naisella katetri laitetaan virtsarakkoon, kunnes rakosta tulee riittävästi virtsaa, jolloin se varmasti on perillä ennen ballongin täyttöä.
7 6 Virtsapussi yhdistetään katetriin. Katetria hieman pumppaamalla virtsa alkaa valua geelin täyttämien reikien läpi virtsapussiin. Pitkäaikaisen ja silikonikatetrin ballonki täytetään 10 % glyseroliliuoksella. Tavallinen määrä on 10 ml. Esinahka tulee aina vetää paikalleen kestokatetroidulla potilaalla terskan turvotuksen estämiseksi.
8 7 Miehellä katetri kiinnitetään heftalla ja kumilenkillä vatsanpeitteisiin virtsaputkeen kohdistuvan paineen vähentämiseksi. Naisella katetri kiinnitetään tarvittaessa heftalla reiteen. Virtsapussi sijoitetaan aina rakon tason alapuolelle, ei lattialle.
9 8 Katetrin huolto - Alapesu päivittäin - Katetrin tai virtsapussin vaihtoa määrävälein ei suositella. Jos katetrihoito jää pitempiaikaiseksi (>5 vrk), suositellaan silikonista katetria. Täyssilikoninen virtsakatetri tulee vaihtaa kolmen kuukauden välein, jotta estetään kalkin kertyminen katetrin päähän. - Katetrin oikea kiinnitys, miehillä vatsan peitteiden päälle ja naisilla reiteen. Profylaksiakäytäntö kestokatetripotilaille - Mikrobilääkeprofylaksiaa ei suositella. Infektiotilanteessa - Jos potilaalla todetaan virtsatieinfektio, vaihdetaan hänelle uusi kestokatetri antibioottikuurin aikana. Virtsanäyte (PLV) seulonnat - Rutiininomaisia seulontoja ei suositella - Poikkeuksena plv-tutkimus preoperatiivisesti vierasesineleikkauksiin ja urologisiin toimenpiteisiin tulevilta. Näiden potilaiden oireeton bakteriuria hoidetaan. Ohjeen laativat yhteistyössä: Matti Säily, urologi Marketta Hinno, uroterapeutti Merja Varima Huttunen, uroterapeutti Infektio-sairaalahygieniayksikkö Hygieniatyöryhmä on hyväksynyt ohjeen Kotihoito-ohjeita potilaalle, jolla on kestokatetri: Kotihoito-ohjeet potilaalle, jolla on kestokatetri Ihon läpi asetetun virtsarakkokatetrin (kystostooman) kotihoito-ohjeet
VARSINAIS-SUOMEN SAIRAANHOITOPIIRI EGENTLIGA FINLANDS SJUKVÅRDSDISTRIKT Virtsan katetrointi ja katetrin hoito Ohje henkilökunnalle / i / Sairaalahygienia / T472katetri2009.1fi Yleistä Syitä katetroimiseen
Toistokatetrointiopas käyttäjälle ja hoitohenkilökunnalle
Toistokatetrointiopas käyttäjälle ja hoitohenkilökunnalle OneMed Oy PL 10 (Metsäläntie 20), 00321 Helsinki www.onemed.fi puh. 020 786 6810 asiakaspalvelu@onemed.com Inko-ohjeet, 09/2014 Inko-ohjeet, 09/2014
Irina Hämäläinen & Jenny Koskinen VIRTSARAKON KATETROINTI Opetuspäivä Vaasan Validia-palveluiden henkilökunnalle Sosiaali- ja terveysala 2013 VAASAN AMMATTIKORKEAKOULU Hoitotyön koulutusohjelma TIIVISTELMÄ
HYGIENIAOSAAMISEEN LIITTYVIEN VIDEOIDEN TEKEMINEN CAREALLE
Miia Ravantti, Dina Tarvonen & Laura Valén HYGIENIAOSAAMISEEN LIITTYVIEN VIDEOIDEN TEKEMINEN CAREALLE Opinnäytetyö Sairaanhoitaja Marraskuu 2015 Tekijä/Tekijät Tutkinto Aika Miia Ravantti, Dina Tarvonen,
Ville Juntunen & Henna Ala-Kokko. Katetrointi ja virtsanäytteen otto DVD
Ville Juntunen & Henna Ala-Kokko Katetrointi ja virtsanäytteen otto DVD Sosiaali- ja terveysala 2011 VAASAN AMMATTIKORKEAKOULU Hoitotyön koulutusohjelma TIIVISTELMÄ Tekijät Ville Juntunen & Henna Ala-Kokko
Katetrointi. Kestokatetrointi aikuisilla. Näyttöön perustuvat ohjeet urologian parhaista hoitokäytännöistä
Näyttöön perustuvat ohjeet urologian parhaista hoitokäytännöistä Katetrointi Kestokatetrointi aikuisilla Alatiekatetrointi ja suprapubinen katetrointi 2012 European Association of Urology Nurses Näyttöön
POTILAAN VIRTSARAKON KATETROINTI Verkkomateriaali Moodleoppimisympäristöön
KARELIA-AMMATTIKORKEAKOULU Hoitotyön koulutusohjelma Ekaterina Ponomareva Kaisa Sahlman POTILAAN VIRTSARAKON KATETROINTI Verkkomateriaali Moodleoppimisympäristöön Opinnäytetyö Toukokuu 2013 OPINNÄYTETYÖ
Laajentuneen eturauhasen vaikutus rakon tyhjentämiseen
Laajentuneen eturauhasen vaikutus rakon tyhjentämiseen Kirjanen Sinulle, joka kärsit laajentuneesta eturauhasesta. Tietoisku myös läheisten ja hoitohenkilökunnan käyttöön. 1 Tervetuloa Kädessäsi oleva
Toistokatetrointi. toisenlainen tapa tyhjentää rakko MIEHILLE. www.lofric.fi
Toistokatetrointi toisenlainen tapa tyhjentää rakko MIEHILLE www.lofric.fi Rakon tyhjentäminen voi muodostua ongelmaksi kenelle tahansa, missä tahansa. Tämä opas on tarkoitettu sinulle, joka olet aloittamassa
KERTAKATETROINTI VUODEOSASTOLLA - DVD
Mikko Malinen Sampo Markkanen KERTAKATETROINTI VUODEOSASTOLLA - DVD Opinnäytetyö Hoitotyön koulutusohjelma Marraskuu 2011 KUVAILULEHTI Opinnäytetyön päivämäärä 22.11.2011 Tekijä(t) Mikko Malinen Sampo
Rüsch Urologian kuvasto Lähes joka käyttötarkoitukseen
Rüsch Urologian kuvasto Lähes joka käyttötarkoitukseen Urologia Värikoodi, kärjet ja materiaalitiedot Transuretraaliset Foley-katetrit 02 Transuretraaliset Foley-katetrit. Standardimallinen 2-tiekatetri
toistokatetrointi LoFric 30 vuotta - aihetta juhlaan! Ota oma kappaleesi! Mitä tiedät toistokatetroinnista? Tapaa mies LoFricin takana sivu 4-5
TAPAAMISPAIKKA SINULLE, JOKA KÄYTÄT LoFric-KATETREJA TAI OLET NIIDEN KANSSA TEKEMISISSÄ TYÖSSÄSI. toistokatetrointi Ota oma kappaleesi! 2013 LoFric 30 vuotta - aihetta juhlaan! Mitä tiedät toistokatetroinnista?
kolme kertaa pienempi kitka, silkkinen, pehmeästi liikkuva pinta ja liukkaampi kuin koskaan aiemmin*
FLOCATH QUICK liukkaampi kuin koskaan aiemmin Flocath Quick Kolminkertaisesti parempi: kolme kertaa pienempi kitka, silkkinen, pehmeästi liikkuva pinta ja liukkaampi kuin koskaan aiemmin* kolme kertaa
Seksiapuvälineet. Ihmiset tarvitsevat apuvälineitä monissa tehtävissä.
Seksiapuvälineet Ihmiset tarvitsevat apuvälineitä monissa tehtävissä. Apuväline on laite tai esine, joka auttaa tekemään sellaisia asioita, joita olisi muuten vaikea tehdä. Myös seksissä voi käyttää apuvälineitä.